Document ID: 31994D0081

KOMISSION PÄÄTÖS,
tehty 10 päivänä helmikuuta 1994,
tietyistä Euroopan maista peräisin olevien tiettyjen elävien eläinten ja niistä saatujen tuotteiden tuonnista yhteisöön suu- ja sorkkatautitapauksissa tehdyn päätöksen 93/242/ETY muuttamisesta kuudennen kerran (ETA:n kannalta merkityksellinen) (94/81/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 19 artiklan 7 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(3), sellaisena kuin se on viimeksi muutettuna päätöksellä 92/438/ETY(4), ja erityisesti sen 18 artiklan 7 kohdan,
sekä katsoo, että
komissio on saanut Kroatialta sen tulevien elävien eläinten ja lihavalmisteiden tuontia koskevat kirjalliset takeet; komissio on tehnyt tarkastuskäynnin Kroatiaan; tarkastuskäynnin kertomuksen perusteella Kroatia saa tästedes viedä eläviä eläimiä ja lihavalmisteita tietyistä Euroopan maista peräisin olevien tiettyjen elävien eläinten ja niistä saatujen tuotteiden tuonnista yhteisöön suu- ja sorkkatautitapauksissa 30 päivänä huhtikuuta 1993 tehdyn komission päätöksen 93/242/ETY(5), sellaisena kuin se on viimeksi muutettuna päätöksellä 93/498/ETY(6), II luvun määräysten mukaisesti,
tarkastuskäynnin kertomuksen perusteella olisi mahdollista laajentaa Kroatian aluetta, josta sallitaan tuoreen lihan vienti yhteisöön, kuten päätöksessä 93/242/ETY jo määrätään,
olisi siis muutettava päätös 93/242/ETY, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 93/242/ETY seuraavasti:
1) korvataan 5 artiklan 2 kohdan d alakohdan ilmaisu "sellaisena kuin se on muutettuna 28 päivänä toukokuuta 1993 tehdyllä päätöksellä 93/335/ETY" ilmaisulla "sellaisena kuin se on viimeksi muutettuna 10 päivänä helmikuuta 1994 tehdyllä päätöksellä 94/81/EY",
2) korvataan 5 artiklan 3 kohdan d alakohdan ilmaisu "sellaisena kuin se on muutettuna 28 päivänä toukokuuta 1993 tehdyllä päätöksellä 93/335/ETY" ilmaisulla "sellaisena kuin se on viimeksi muutettuna 10 päivänä helmikuuta 1994 tehdyllä päätöksellä 94/81/EY",
3) korvataan 6 artiklan 2 kohdan ilmaisu "sellaisena kuin se on muutettuna 28 päivänä toukokuuta 1993 tehdyllä päätöksellä 93/335/ETY" ilmaisulla "sellaisena kuin se on viimeksi muutettuna 10 päivänä helmikuuta 1994 tehdyllä päätöksellä 94/81/EY",
4) korvataan 7 artiklan 2 kohdan ilmaisu "sellaisena kuin se on muutettuna 28 päivänä toukokuuta 1993 tehdyllä päätöksellä 93/335/ETY" ilmaisulla "sellaisena kuin se on viimeksi muutettuna 10 päivänä helmikuuta 1994 tehdyllä päätöksellä 94/81/EY",
5) korvataan päätöksen 93/242/ETY liitteet tämän päätöksen liitteillä.
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä helmikuuta 1994.

Labels: 3
18
17
6